کوئٹہ : چیف سیکرٹری بلوچستان عبدالعزیز عقیلی پارینے کہ فنکار ادیب و مفکر آتا راج انا شونداری ٹی بھلو کڑد اسے۔ حکومت بلوچستان فنکار و ادیب آتا فلاح و بہبود کن جوان بنداو آ گام گیج کننگ اٹی ءِ۔ و صوبہ و ملک انا شونداری ٹی دا بندغ آتا خدمت آتے قدر انا نگاہ ٹی ہرک۔ دا خیال آتا درشانی ءِ او محکمہ دود ربیدہ نا کنڈآن پروانشل ایکسیلنس ایوارڈ نا چیک ڈسٹری بیوشن نا اڈ ہلوک دود آن تران کرسا کرے۔ سیکرٹری دود ربیدہ منظور حسین، سیکرٹری ایس اینڈ جی اے ڈی بابر خان و زند انا جتا جتا بشخ آتیان تعلق تخوک آ بندغ آک دود اٹ بشخ ہلکر۔
(خ ن)
